[{"text_idx": "#000000", "text": "Mia vivo kun miaj dorlotbestoj (2/2)"}, {"text_idx": "#000001", "text": "\u8981\u7d04(Resumo en la japana lingvo):\u67f4\u72ac\u30682\u5339\u306e\u30cd\u30b3\u3068\u306e\u751f\u6d3b\u306b\u3064\u3044\u3066\u8a9e\u308b\u30a8\u30c3\u30bb\u30a4\u306e\u5f8c\u7de8\u3002\u30cd\u30b3\u306f\u304a\u3084\u3064\u306e\u306d\u305f\u3099\u308a\u65b9\u3082\u30b7\u30e3\u30ef\u30fc\u306e\u6d74\u3072\u3099\u65b9\u3082\u30a4\u30cc\u3068\u5bfe\u7167\u7684\u306a\u306e\u305f\u3099\u304b\u3099\u5f7c\u3089\u306f\u6bce\u65e5\u4ef2\u826f\u304f\u66ae\u3089\u3057\u3066\u3044\u308b\u3002\u30a4\u30cc\u3068\u30cd\u30b3\u3001\u3068\u3099\u3061\u3089\u304b\u3099\u597d\u304d\u304b\u3068\u554f\u308f\u308c\u305f\u3089\u305d\u308c\u306f...\u3002"}, {"text_idx": "#000002", "text": "Du katoj, Koume kaj Sasuke, pasigas tuttagan tempon en domo. Dum plimulte da tempo, precipe tage, ili dormas. C\u0302ar ili mang\u0302as kun J\u0302iro samtempe, ili atendas lian revenon de promenado. Rimarkinte lin ili direktig\u0302as al la pordo rekte kaj atendas la pordon malfermig\u0302i. Al ili ni donas kato-mang\u0302aj\u0302on. Antau\u0306e kuracisto de dorlotbestoj diris, ke Koume eble malsanig\u0302os pro la viando de fis\u0302o. Ekde tio ni ne donas al ili mang\u0302aj\u0302on enhavantan fis\u0302aj\u0302on."}, {"text_idx": "#000003", "text": "Ni donas al la hundo kaj du katoj mang\u0302aj\u0302on, kiun ni mezuras lau\u0306 ilia respektiva pezo dufoje tage. Ili c\u0302iam volas mang\u0302aj\u0302on pro malsato. Kelkfoje ni donacas al ili iom da mang\u0302aj\u0302o precipe. Ili atendas tion kun aspiro. Kvankam J\u0302iro postulas donacon kus\u0302ante sub mang\u0302tablo silente, katoj dormas kvazau\u0306 ili ne havas intereson. Kaj tuj kiam mi arang\u0302as donacon al J\u0302iro, ili levas la kapojn kaj rigardas nin de malproksime. Fine ili alproksimig\u0302as al ni kaj mang\u0302as sian donacon nature. Same kiel J\u0302iro, ankau\u0306 ili vers\u0302ajne atendas mian donacon."}, {"text_idx": "#000004", "text": "Mia edzino dus\u0302as ilin unufoje monate. Somere pli ol unufoje. C\u0302ar ili mals\u0302atas dus\u0302on, ili protestas baraktante kaj blekante lau\u0306te. Koume ec\u0302 gratas s\u0302iajn brakojn. Hundo havas propran odoron ec\u0302 post dus\u0302o. Aliflanke kato estas senodora. La kau\u0306zo dus\u0302i hundon estas, ke g\u0302ia odoro farig\u0302is forta. Kaj la kau\u0306zo pri kato estas g\u0302ia malpuro. Post dus\u0302o ili kus\u0302as silentaj g\u0302is iliaj haroj farig\u0302as sekaj."}, {"text_idx": "#000005", "text": "En pasinta tempo, ni elportis ekster domon katojn ligitajn per s\u0302nuroj, kiam ni promenis kun J\u0302iro. Iunokte Sasuke eskapis el ligilo, kaj bona J\u0302iro postkuris kaj kaptis lin. (Tre sag\u0302a hundo li estas!) Ekde tio ni neniam elportas katojn. La retoj de fenestroj funkcias ne nur por evito de eniro de moskito sed ankau\u0306 por tiu de eliro de katoj. Ili estas ne-enuaj endome c\u0302iutage."}, {"text_idx": "#000006", "text": "J\u0302iro kaj Koume kus\u0302as sur planko amike."}, {"text_idx": "#000007", "text": "Hundo havas mienojn montrantajn siajn sentojn. Kiam g\u0302i g\u0302ojas, g\u0302i alproksimig\u0302as svingante sian voston. Male ni ne povas kompreni la sentojn de kato. G\u0302i c\u0302iam estas libera lau\u0306 sia volo. Kiam g\u0302i volas dorlotig\u0302i, g\u0302i venas por dorlotig\u0302i al ni. Tamen, kiam ni deziras karesi g\u0302in, g\u0302i ne lasas nin tus\u0302i kaj iras for. Ni ne povas igi g\u0302in lau\u0306 nia deziro. Mi s\u0302atas ankau\u0306 tian karakterizon de kato. Mi ne povas respondi, kiu estas plac\u0302a al mi, hundo au\u0306 kato. Ambau\u0306 estas c\u0302armaj."}]